uk ru ru hbs_cyr hbs_cyr ru ky sah ky ru ky ky ky ky ky ky ky mt ky ky ky ky ky be ru mn ky ky ky ky ky ky ky ky ky ky ky ky ky ky ky ky ky ky ky ky ky tt ru ky ky ky ky ky ru ky ky kk ky ky ky ky ky ky ru kk ky ku ky tt ky tt kk kk ky ru nl ru el ba ky ky ky ru ky ky ky ky ky ky ky ky ky ru el ky ky ky ru tt ky ky ky ru ky ky ky ky el ky ky ky ky kk ky ky mn ky ky ky ky ky ky ky ky ky ky ky la ky be ru ru ru ru ru ru ru ru bg ru ru ru ru ru ru ru
Жарым жылча, бир жылча убакыт өткөн соң Мидин, Аалыга мындайча кат жазат экен:
Коркушуп эч ким өтө албайт,
Жакшы иттин бул деп тукуму,
Ит атасын тартат - дейт,
Кат алсаң мага жообун жаз,
Кымбаттуу Аалы, карыя... - дептир.
Аалы Токомбаев ал катты алаары менен көп узатпай, жооп да жазбай Жумгалдан каттаган эстүү-баштуу адамдардан (Райкомдун секретарынын биринен): - Мидин биякка келип өз кызматында эле иштей берсин - деп, айттырып ийген имиш.
Жазгандан тажап, Ар кылбай…
Бул Түкөм жазды, неченди…
Жан кечти сынчы Жээнбай,
Жанын жеп, тилин безенди…
Көчүгүнө жуккан бок көрбөй,
Ошол эле жерден андан ары улантып:
Өзү эле токтоор жер барбы?
Өтө аша чапкан сынынан
Жазуучулар тажаган? - дейт Мидин.
Канча жыл өттү арадан…
Калдык биз мына талаада!
Катынды тандап көп жүрүп,
Бир кезде жүргөн сырактап,
Бул бойдок досум Суракмат!
Көр жемечи бул акмак…
Кара тумшук бул байкуш,
Кордугун ... көп тартты,
Эшек да болсо мейли - деп,
Ээленип турат бул акмак!
Эгерим, жакшы иш кылбаптыр!
Өз алдынча үй күтүп,
Бир катын менен турбаптыр…
Болоюн сага күйөө - деп,
Кестирип ийди бул капыр!
Үчүнчү бойдок мен элем,
Үлгүлүү доско бел элем…
Бул иттерге тең элем?..
"Беш демин" басчу Эр элем…
Ошонуң жетпейт, баары бир
Тамтайып калды жар таппай,
Тартынчаак , мокок неме өзү…
Ар кимге барып кеп айтып,
Ал акмак жүрөт жалынып,
Минтип жүрсөң бул жерде,
Ажалдан мурун өлөсүң -
дедим, деген экен күлдүрүп, Мидикем.
4. Жыртылганча "көлөшүң", эптеп чыда Төлөшүм…
Ошентип Төлөш досум Таласка көчүп кетти дейт, андан ары сөзүн улантып бизге, Мидин агабыз. Кийин уксам, мен тааныштырган Жаманкулдун бөлөсүнө үйлөнүптүр... Ал бечара келин, Төлөшкө чейин төрт эрден чыккан неме экен...
Бир жолу, шаардын сейил багында салкындап басып жүрсөм баягы Төлөш досум мага алыстан саламын берип, багжаңдап келип учурашып калды... Жанындагы аялы, баягы мен тааныштырган Жаманкулдун бөлөсү Жамалкан экен. Экөө шаарга бир жумуштап келишсе керек. Айыл жеринде начар турмушта тургандан уламбы, өңү-башы азыңкы, кебете-кешпирлери жүдөңкү экен.